Ukraina prezidenti Pyotr Poroshenko Belgiyaga ikki kunlik safarini boshladi. Bu haqda Poroshenko saytidagi xabarda aytilmoqda. Ta’kidlanishicha, Poroshenko safar davomida NATO Qurolli kuchlarining Yevropadagi oliy bosh qo‘mondoni Filipp Bridlav va NATO bosh kotibi Yyens Stoltenberg bilan uchrashishi rejalashtirilgan. Poroshenko, shuningdek, Ukraina-Yevropa Ittifoqi sammitida ishtirok etadi va Yevropa kengashi prezidenti Donald Tusk va Yevropa komissiyasi prezidenti Jan-Klod Yunker bilan muzokaralar o‘tkazadi.